**(ร่าง)**

**แผนกลยุทธ์การบริการวิชาการ ระยะ 4 ปี**

**(พ.ศ.2562-2565)**

**สถาบันวิจัยและพัฒนา มหาวิทยาลัยราชภัฏพิบูลสงคราม**

**จัดทำโดย**

**ฝ่ายบริการวิชาการ**

**สถาบันวิจัยและพัฒนา**

**(ร่าง)**

**แผนกลยุทธ์การบริการวิชาการ ระยะ 4 ปี (พ.ศ.2562-2565)**

**สถาบันวิจัยและพัฒนา มหาวิทยาลัยราชภัฏพิบูลสงคราม**

**ความเป็นมา**

สถาบันวิจัยและพัฒนา ตั้งอยู่ที่อาคารศรีพิบูล มหาวิทยาลัยราชภัฏพิบูลสงคราม ส่วน  
ทะเลแก้ว เลขที่ 156 หมู่ 5 ตำบลพลายชุมพล อำเภอเมือง จังหวัดพิษณุโลก สถาบันวิจัยและพัฒนา   
มีหัวหน้าส่วนราชการคือ ผู้อำนวยการสถาบัน มีรองผู้อำนวยการสถาบัน 3 คน และมีการแบ่งส่วนราชการภายใน 1 หน่วยงานคือ สำนักงานผู้อำนวยการสถาบันวิจัยและพัฒนา โดยมีหัวหน้าสำนักงานผู้อำนวยการฯ กำกับดูแล และ หน่วยงานย่อยแบ่งออกเป็น 4 กลุ่มงานคือ งานบริหารทั่วไป งานคลังข้อมูลและสารสนเทศ งานวิจัย และงานบริการวิชาการ

**วิสัยทัศน์**

องค์กรสนับสนุนส่งเสริมการวิจัย บริการวิชาการ เพื่อให้เกิดผลงานวิจัยและบริการวิชาการที่  
มีชื่อเสียงด้านการพัฒนาท้องถิ่น โดยยึดหลักธรรมมาภิบาลในการบริหารจัดการองค์กร

**พันธกิจ**

1. บริหารจัดการและส่งเสริมสนับสนุนการสร้างองค์ความรู้จากงานวิจัย

2. บริหารจัดการงานบริการวิชาการและการถ่ายทอดความรู้เพื่อการพัฒนาท้องถิ่น

3. บริหารจัดการองค์กรให้มีประสิทธิภาพโดยยึดหลักธรรมาภิบาล

**เป้าประสงค์**

มุ่งสู่การเป็นหน่วยบริหารจัดการและส่งเสริมการวิจัยและถ่ายทอดความรู้เพื่อพัฒนาท้องถิ่นอย่างมีคุณภาพและเป็นองค์กรแห่งการเรียนรู้

**ประเด็นยุทธศาสตร์ (พ.ศ.2560 - 2564)**

1. พัฒนาระบบบริหารจัดการงานวิจัยและบริการวิชาการ ที่ก่อให้เกิดผลต่อการแก้ปัญหาและตอบสนองต่อความต้องการในระดับท้องถิ่นและระดับประเทศ

2. เร่งพัฒนานักวิจัยทุกศาสตร์ตามความเชี่ยวชาญเพื่อให้เกิดผลงานวิจัยเชิงบูรณาการที่ตอบสนองความต้องการของท้องถิ่นและมีคุณภาพในระดับสากล

3. พัฒนาระบบและกลไกเพื่อสนับสนุนให้เกิดงานวิจัยและงานบริการวิชาการในเชิงพาณิชย์

4. พัฒนาระบบริหารจัดการองค์กรให้มีประสิทธิภาพโดยยึดหลักธรรมาภิบาล

สถาบันวิจัยและพัฒนาได้น้อมนำแนวพระราชดำริ ผนวกกับยุทธศาสตร์การวิจัยและพัฒนาของชาติ ฉบับที่ 9 (พ.ศ.2560-2564) ยุทธศาสตร์ใหม่มหาวิทยาลัยราชภัฏเพื่อการพัฒนาท้องถิ่นระยะ 20 ปี (พ.ศ.2560-2579) ยุทธศาสตร์การพัฒนามหาวิทยาลัยราชภัฏพิบูลสงคราม (พ.ศ. 2559-2564) และยุทธศาสตร์สถาบันวิจัยและพัฒนา (พ.ศ.2560-2564) และใช้หลักการดำเนินการพันธกิจสัมพันธ์มหาวิทยาลัยกับสังคม (University Engagement) เป็นแนวทางในการดำเนินงาน โดยมีชุมชนท้องถิ่นและหน่วยงานต่างๆ ภายในมหาวิทยาลัยเป็นกลไกในการขับเคลื่อน  
การดำเนินงาน

**ยุทธศาสตร์การวิจัยของชาติ ฉบับที่ 9 (พ.ศ.2560-2564)**

1. เร่งส่งเสริมการวิจัยและพัฒนาเพื่อให้บรรลุเป้าหมายและสนองตอบต่อประเด็นเร่งด่วนตามยุทธศาสตร์และแผนพัฒนาประเทศ และภารกิจของหน่วยงานโดยรัฐลงทุนเพื่อการวิจัยและการพัฒนาเพิ่มขึ้นอย่างต่อเนื่อง
2. ส่งเสริมและสนับสนุนการวิจัยและการพัฒนาในภาคเอกชน
3. ส่งเสริมกลไกและกิจกรรมการนำกระบวนการวิจัย ผลงานวิจัย องค์ความรู้นวัตกรรม และเทคโนโลยีจากงานวิจัยไปใช้ประโยชน์อย่างเป็นรูปธรรม โดยความร่วมมือของภาคส่วนต่างๆ
4. เร่งรัดพัฒนาระบบการวิจัยแบบบูรณาการของประเทศให้เข้มแข็ง เป็นเอกภาพและยั่งยืน รวมถึงสร้างระบบนิเวศการวิจัยที่เหมาะสม
5. พัฒนาและส่งเสริมความเข้มแข็งของโครงสร้างพื้นฐานด้านการวิจัยแลพัฒนาของประเทศ
6. เพิ่มจำนวนและพัฒนาศักยภาพของบุคลากรด้านการวิจัยและพัฒนาเพื่อเพิ่มขีดความสามารถในการแข่งขันของประเทศ
7. พัฒนาความร่วมมือของเครือข่ายวิจัยในประเทศและระหว่างประเทศ

**ยุทธศาสตร์ใหม่มหาวิทยาลัยราชภัฏเพื่อการพัฒนาท้องถิ่นระยะ 20 ปี (พ.ศ.2560-2579)**

1. การพัฒนาท้องถิ่น

2. การผลิตและพัฒนาครู

3. การยกระดับคุณภาพการศึกษา

4. การพัฒนาระบบการบริหารจัดการ

**ยุทธศาสตร์การพัฒนามหาวิทยาลัยราชภัฏพิบูลสงคราม (พ.ศ. 2559-2564)**

มหาวิทยาลัยราชภัฏพิบูลสงคราม มีปรัชญาในการเป็นสถาบันอุดมศึกษาเพื่อการพัฒนาท้องถิ่น โดยมีวิสัยทัศน์เป็นมหาวิทยาลัยราชภัฏต้นแบบ ที่น้อมนำคุณธรรม จริยธรรมและความรู้ตามแนวพระราชดำริ บูรณาการกับการปฏิบัติภารกิจ การผลิตบัณฑิต การวิจัย การบริการวิชาการ และการทำนุบำรุงศิลปวัฒนธรรม ทำให้ชุมชนเข้มแข็งพร้อมก้าวสู่ประชาคมอาเซียน มียุทธศาสตร์ในการบรรลุวิสัยทัศน์ 4 ประเด็นยุทธศาสตร์ คือ

1. พัฒนากระบวนการเรียนรู้สู่บัณฑิตนักปฏิบัติอย่างมืออาชีพ เพื่อการพัฒนาชุมชน ท้องถิ่น
2. ปฏิรูปการวิจัยและการบริการวิชาการของมหาวิทยาลัย โดยใช้แนวทางตามพระราชดำริ
3. ยกระดับการทำนุบำรุงงานด้านศิลปะและวัฒนธรรมภาคเหนือตอนล่าง
4. เพิ่มประสิทธิภาพด้านการบริหารจัดการตามหลักธรรมาภิบาล เพื่อพัฒนาองค์การอย่างยั่งยืน

เพื่อให้การดำเนินงานของฝ่ายบริการวิชาการ สถาบันวิจัยและพัฒนา เป็นไปตามยุทธศาสตร์ของมหาวิทยาลัย และสอดคล้องกับยุทธศาสตร์การพัฒนาของประเทศ สถาบันวิจัยและพัฒนาโดยฝ่ายบริการวิชาการ จึงได้ทำการวิเคราะห์สภาพแวดล้อมภายในและภายนอก ที่เกี่ยวข้องกับการบริการวิชาการ ดังนี้

**การวิเคราะห์สภาพแวดล้อมภายในและภายนอก**

|  |  |  |
| --- | --- | --- |
| **ภายใน**  **ภายนอก** | **จุดแข็ง (S)**  1. สถาบันวิจัยและพัฒนามีวัฒนธรรมองค์กรที่ดีโดยเฉพาะด้านจิตบริการ  2. มีผลการดำเนินการการบริการวิชาการกลุ่มพื้นที่เป้าหมาย รร.ตชด. อย่างต่อเนื่อง ทำให้เกิดผลการบริการด้านความเข้มแข็ง ถือเป็นองค์กรต้นแบบที่ได้รับความยั่งยืน  3. มีกำหนดนโยบายให้เกิดการบริการวิชาการแบบ สหวิทยาการในพื้นที่เป้าหมาย โดยการจัดสรรงบประมาณแก่บุคลากรที่มีองค์ความรู้ของแต่ละคณะจัดทำโครงการบริการวิชาการตามประเด็นองค์ความรู้ที่ชุมชนต้องการ | **จุดอ่อน (W)**  1. ขาดการกำหนดกรอบโครงการบริการวิชาการในประเด็นเร่งด่วนในการบริการวิชาการแก่พื้นที่ประสบปัญหา เพื่อนำมาใช้ในการลำดับความสำคัญประกอบการพิจารณางบประมาณสนับสนุนในการให้บริการวิชาการ  2. ไม่มีการสำรวจหรือสังเคราะห์ข้อมูลพื้นฐานด้านบริบทชุมชน  3. ขาดการประเมินผลกระทบที่จะสามารถนำมาใช้ในการบริหารจัดการเพื่อปรับปรุงหรือต่อยอด หรือขายพื้นที่งานบริการวิชาการที่สามารถแก้ไขปัญหาตามประเด็นเร่งด่วน  4. ขาดเครือข่ายความเชื่อมโยงกับนักวิจัยที่ทำงานร่วมกับท้องถิ่น  5. สารสนเทศด้านวิจัยและบริการวิชาการยังไม่เป็นหมวดหมู่ ไม่มีความละเอียด และไม่เป็นปัจจุบัน ขาดความเชื่อมโยงกับระบบสารสนเทศเพื่อบริหารจัดการ  6. บริการวิชาการในลักษณะการหารายได้ยังไม่เป็นระบบ ไม่มีเอกลักษณ์ และไม่มีผลสะท้อนอย่างเป็นรูปธรรม  7. การถ่ายทอดแผนทั้งแผนกลยุทธ์และแผนปฏิบัติการ แผนงานในระยะต่างๆ ลงสู่ระดับผู้ปฏิบัติงานไม่ชัดเจน  8. การมีส่วนร่วมของนักศึกษาในโครงการบริการวิชาการมีน้อย |
| **โอกาส (O)**  1. ชุมชนท้องถิ่นเปิดโอกาสให้เข้าสู่พื้นที่เพื่อแก้ปัญหาของพื้นที่ด้วยการวิจัย  2. มีการรวมกลุ่มนักวิจัยที่ทำวิจัยเชิงพื้นที่โดยสามารถต่อยอดงานวิจัย และพัฒนาใช้เป็นแหล่งเรียนรู้ได้ดี  3. รัฐบาลกำหนดนโยบายให้ผลิตและนำผลจากการวิจัยมาต่อยอดในเชิงพาณิชย์ | **S3,O1,O2** 1. โครงการบริการวิชาการ โดยการบูรณาการของทุกศาสตร์ใน มรพส. และการมีส่วนร่วมของชุมชน  **S2,O3** 1. โครงการส่งเสริมรายได้ให้แก่ชุมชนพื้นที่โรงเรียน ตชด.  **S3,O3** 1. โครงการส่งเสริมการประกอบอาชีพ และพัฒนาผลิตภัณฑ์ในชุมชน | **W1,O1,O2** 1. สวจ.มีแนวทางในการค้นหาโจทย์ปัญหาในชุมชน เพื่อลำดับความสำคัญของปัญหาที่เป็นปัจจุบัน  **W2,W5,O2** 1. โครงการพัฒนาฐานข้อมูลงานบริการวิชาการ  **W3,O2** 1. โครงการประเมินผลกระทบจากการดำเนินงานบริการวิชาการ  **W4,W7,O1,O2** 1. กำหนดนโยบายการทำงานร่วมกันของนักบริการวิชาการ มรพส.และท้องถิ่น ในทุกขั้นตอน  **W6,O3** 1. โครงการส่งเสริมรายได้ การประกอบอาชีพ และการพัฒนาผลิตภัณฑ์ให้แก่ท้องถิ่น |
| **อุปสรรค (T)**  1. มหาวิทยาลัยยังไม่มีนโยบายที่เป็นรูปธรรมและยังขาดนโยบายกระตุ้นการทำวิจัยเพื่อท้องถิ่น  2. ลักษณะการผลิตผลงานวิจัยยังขาดการบูรณาการที่หลากหลายศาสตร์เพื่อแก้ปัญหา  3. บุคลากรในมหาวิทยาลัย/นักวิจัยยังทำงานวิจัยตามความถนัดของตัวเอง ไม่เป็นไปตามความต้องการตามโจทย์ของชุมชน  4. ไม่ได้กำหนดนโยบายกรอบพื้นที่ที่ชัดเจน | **S1,T1,T2,T4** 1. กำหนดนโยบายกระตุ้นการให้บริการวิชาการแบบสหวิทยาการ ตามความต้องการของท้องถิ่น  **S3,T3** 1. สวจ.มีแนวทาง/กระบวนการสำรวจปัญหาความต้องการของพื้นที่อย่างลึกซึ้ง  **T4,S3** 1. สวจ. จัดทำแผนการดำเนินงาน กำหนดพื้นที่เป้าหมายการให้บริการวิชาการอย่างชัดเจน | **W1,W3,W7,T1,T2,T3,T4** 1. กำหนดนโยบาย แผนปฏิบัติการที่มีความชัดเจนทั้งในเรื่อง การกำหนดกลุ่มเป้าหมาย การให้บริการวิชาการโดยการบูรณาการ การประเมินผลกระทบจากการบริการวิชาการ  **W2,W5,T3** 1. โครงการพัฒนาฐานข้อมูลด้านการบริการวิชาการ เพื่อให้บุคลากรใช้ประโยชน์จากฐานข้อมูล  **W8,T2** 1. โครงการบริการวิชาการโดยบูรณาการกับการเรียนการสอน |

**แผนกลยุทธ์การบริการวิชาการ**

แผนกลยุทธ์การบริการวิชาการของสถาบันวิจัยและพัฒนา จัดทำขึ้นเพื่อเป็นแนวทางในการดำเนินงานให้บริการวิชาการแก่สังคม โดยร่วมมือกับหน่วยงานภายในมหาวิทยาลัยเพื่อให้เกิดการบูรณาการองค์ความรู้จากการวิจัย การบริการวิชาการและการเรียนการสอน ที่สอดคล้องและตรงกับความต้องการของชุมชนท้องถิ่น อันจะมีผลให้มหาวิทยาลัยเป็นที่พึ่งของชุมชนท้องถิ่น ชุมชนท้องถิ่นเกิดความเข้มแข็งสามารถพึ่งทางตนเองได้ในอนาคต ตลอดจนกลายเป็นแหล่งเรียนรู้ที่มีศักยภาพต่อท้องถิ่นและมหาวิทยาลัย

สถาบันวิจัยและพัฒนา มหาวิทยาลัยราชภัฏพิบูลสงครามสะท้อนประเด็นความต้องการจากหน่วยงานที่เกี่ยวข้องในระดับจังหวัดและระดับท้องถิ่น ทั้งจังหวัดพิษณุโลกและจังหวัดสุโขทัยซึ่งเป็นพื้นที่เป้าหมายการให้บริการของมหาวิทยาลัย โดยมีการแต่งตั้งคณะกรรมการนโยบายและแผนงานบริการวิชาการแก่สังคมจากหน่วยงานท้องถิ่นในระดับจังหวัด เพื่อเป็นที่ปรึกษาและให้ข้อเสนอแนะในการจัดทำแผนกลยุทธ์การบริการวิชาการ ร่วมกันวิเคราะห์สภาพแวดล้อมภายในและภายนอก (SWOT) และยกร่างจัดทำแผนกลยุทธ์การบริการวิชาการช่วงระยะ 4 ปี (พ.ศ.2562-2565) โดยกระบวนการ  
มีส่วนร่วมจากหน่วยงานภายในมหาวิทยาลัย และแต่งตั้งคณะกรรมการบริหารจัดการงานบริการวิชาการแก่สังคม โดยเป็นคณะกรรมการที่มีผู้แทนจากทุกคณะที่มีองค์ความรู้และหลักสูตรที่หลากหลาย ในการช่วยเสริมสร้างให้เกิดการถ่ายทอดองค์ความรู้สู่ชุมชนท้องถิ่นให้สอดคล้องกับบริบทและความต้องการของผู้รับบริการวิชาการ

จากการวิเคราะห์สภาพแวดล้อมภายในและภายนอกทำให้พบข้อสังเกตเพื่อนำมาใช้ใน  
การพิจารณาจัดทำแผนกลยุทธ์การบริการวิชาการดังนี้ข้อเสนอแนะจากผู้มีส่วนเกี่ยวข้อง สถาบันวิจัยและพัฒนามีแนวนโยบายการดำเนินงานบริการวิชาการที่สอดคล้องกับยุทธศาสตร์การวิจัยของชาติ ยุทธศาสตร์ใหม่มหาวิทยาลัยราชภัฏระยะ 20 ปี และยุทธศาสตร์การพัฒนามหาวิทยาลัยราชภัฏ  
พิบูลสงคราม ประกอบไปด้วยกลยุทธ์หลักในการบริการวิชาการได้แก่

กลยุทธ์ที่ 1 การพัฒนาการบริการวิชาการที่ตอบสนองต่อความต้องการของชุมชนใน 4 มิติได้แก่

- มิติด้านทรัพยากรธรรมชาติและสิ่งแวดล้อม

- มิติด้านเศรษฐกิจและการสร้างรายได้

- มิติด้านการศึกษาและการส่งเสริมการเรียนรู้

- มิติด้านการส่งเสริมคุณภาพชีวิตคนทุกช่วงวัย

กลยุทธ์ที่ 2 การยกระดับโครงการบริการวิชาการโดยใช้แนวทางตามพระราชดำริ

กลยุทธ์ที่ 3 การพัฒนาระบบฐานข้อมูลงานบริการวิชาการ

กลยุทธ์ที่ 4 การพัฒนาระบบการบริหารจัดการงานบริการวิชาการ

**ระบบและกลไกการดำเนินงานฝ่ายบริการวิชาการ**

ฝ่ายบริการวิชาการ เป็นหน่วยงานย่อยของสถาบันวิจัยและพัฒนา ซึ่งทำหน้าที่หลักในการเผยแพร่องค์ความรู้จากงานวิจัยของคณาจารย์ในมหาวิทยาลัยสู่การบริการวิชาการสู่ชุมชน และประสานความร่วมมือกับหน่วยงานภายนอกมหาวิทยาลัยเพื่อสร้างเครือข่ายการวิจัยและการบริการวิชาการ ซึ่งจะเป็นสื่อกลางในการส่งโจทย์การวิจัยที่ตรงตามความต้องการของชุมชนและแหล่งทุนกลับมายังมหาวิทยาลัย

ทั้งนี้ฝ่ายบริการวิชาการ ได้เชิญตัวแทนคณาจารย์จากทุกคณะ และภาคีจากภายนอกมหาวิทยาลัย มาเป็นกลไกในการขับเคลื่อนงานบริการวิชาการและงานเครือข่าย เพื่อให้ภาคีที่เกี่ยวข้องทุกฝ่ายได้มีส่วนร่วมในการดำเนินการงานบริการวิชาการและงานเครือข่าย ตั้งแต่กระบวนการค้นหาโจทย์วิจัยและบริการวิชาการ วางแผนดำเนินการวิจัย และให้ผลของงานวิจัยสามารถนำไปต่อยอดเป็นองค์ความรู้ใหม่ที่สามารถเผยแพร่แก่ชุมชนและผู้สนใจและสร้างความเข้มแข็งให้แก่ชุมชนได้อย่างยั่งยืน

เพื่อให้การบริการวิชาการมีทิศทางการดำเนินงานที่ชัดเจน สถาบันวิจัยและพัฒนาได้มีการดำเนินงานในการยกระดับการให้บริการวิชาการแก่สังคมโดยใช้หลักพันธกิจสัมพันธ์มหาวิทยาลัยกับสังคมเป็นแนวทางในการดำเนินการ ได้แก่

1. ร่วมคิดร่วมทำแบบหุ้นส่วน (Partnership)
2. เกิดประโยชน์ร่วมกันแก่ผู้เกี่ยวข้องทุกฝ่าย (Mutual benefit)
3. มีการใช้ความรู้และเกิดการเรียนรู้ร่วมกัน (Scholarship)
4. เกิดผลกระทบต่อสังคมที่ประเมินได้ (Social impact)

โดยมีแนวทางปฏิบัติ ดังนี้

1. มหาวิทยาลัยรับรู้และยอมรับคุณค่า (values) วัฒนธรรม (culture) ความรู้และทักษะ (knowledge and skills) ของสังคม และทำงานที่เกิดประโยชน์แก่ทั้งสองฝ่ายร่วมกัน
2. มหาวิทยาลัยต้องกำหนดเรื่องพันธกิจสัมพันธ์มหาวิทยาลัยกับสังคมไว้ในระบบกำกับดูแล นโยบายและแผนการดำเนินการ งบประมาณ หลักสูตร รวมถึงวิถีชีวิตในมหาวิทยาลัย
3. ในการทำวิจัยร่วมกันนั้น ต้องร่วมกันพัฒนาโจทย์และวิธีการที่ครอบคลุมทั้งในเชิงวิชาการและประเด็นของสังคม
4. ในการบูรณาการกับการเรียนการสอนนั้น ต้องเชื่อมโยงกับเป้าหมายในการเรียนรู้ของนักศึกษา และต้องสอดคล้องกับความต้องการของสังคม
5. มหาวิทยาลัยและสังคมทำงานร่วมกันในการติดตามความร่วมมือ วัดผลกระทบ ประเมินผลลัพธ์ และปรับปรุงพัฒนากิจกรรมที่ทำร่วมกัน
6. เป้าหมายสำคัญคือ การเปลี่ยนแปลงสังคมไปในทางที่ดีขึ้น และสร้าง engaged citizens ซึ่งรวมถึงนักศึกษา บัณฑิต และบุคลากรของมหาวิทยาลัย

จากหลักการพันธกิจสัมพันธ์มหาวิทยาลัยกับสังคม สถาบันวิจัยและพัฒนาได้กำหนดแผนการดำเนินงานบริการวิชาการแก่สังคมออกเป็น 3 ระยะ โดยการร่วมมือกับหน่วยงานภายในมหาวิทยาลัยและหน่วยงานภายนอกมหาวิทยาลัยร่วมดำเนินการเป็นกลไกการดำเนินงาน ดังนี้

**ระยะที่1 ต้นทาง** ศึกษาความต้องการของพื้นที่ในการให้บริการวิชาการแก่สังคม ทั้งในด้านของศักยภาพของพื้นที่และประเด็นปัญหาที่พื้นที่ต้องการให้มหาวิทยาลัยช่วยสนับสนุนองค์ความรู้ ให้ท้องถิ่นเป็นผู้ถ่ายทอดองค์ความรู้ติดพื้นที่และยกระดับองค์ความรู้โดยการบูรณาการองค์ความรู้ข้ามศาสตร์ของคณะต่างๆ ภายในมหาวิทยาลัยได้แก่ คณะครุศาสตร์ คณะมนุษยศาสตร์และสังคมศาสตร์ คณะวิทยาการจัดการ คณะวิทยาศาสตร์และเทคโนโลยี คณะเทคโนโลยีการเกษตรและอาหารและคณะเทคโนโลยีอุตสาหกรรม มาใช้เป็นกลไกในการแก้ไขปัญหาของพื้นที่ร่วมกับองค์กรปกครองส่วนท้องถิ่น

**ระยะที่ 2 กลางทาง** สร้างเครือข่ายในการบูรณาการงานบริการวิชาการกับงานวิจัยเพื่อแก้ไขปัญหาของชุมชนท้องถิ่น โดยการดึงชุมชนท้องถิ่นและองค์กรปกครองส่วนท้องถิ่นมาเป็นกลไกร่วมในการดำเนินงาน เพื่อให้เกิดความยั่งยืนในการดำเนินงาน สร้างนักวิจัยทั้งภายในมหาวิทยาลัยและชุมชนท้องถิ่น และสามารถบูรณาการกับการเรียนการสอนภายในมหาวิทยาลัย

**ระยะที่ 3 ปลายทาง** สร้างชุมชนให้เกิดเป็นแหล่งเรียนรู้แก่สังคม และเป็นพื้นที่สำหรับนักศึกษาได้ใช้ประโยชน์ในการศึกษาหาความรู้ โดยมหาวิทยาลัยดำเนินการติดตามหนุนเสริม เพื่อเพิ่มพลังในการดำเนินงานของชุมชน สามารถประเมินผลกระทบที่เกิดขึ้นในทางบวกแก่ชุมชน และสามารถต่อยอดผลการดำเนินงานสู่เชิงพาณิชย์ได้

**พื้นที่ในการให้บริการวิชาการแก่สังคม**

สถาบันวิจัยและพัฒนาได้ดำเนินการทำข้อตกลงความร่วมมือ (MOU) กับองค์กรปกครองส่วนท้องถิ่นโดยรอบมหาวิทยาลัยได้แก่ เทศบาลนครพิษณุโลก เทศบาลเมืองอรัญญิก   
เทศบาลตำบลบ้านคลอง เทศบาลตำบลพลายชุมพล องค์การบริหารส่วนตำบลวัดจันทร์และ  
องค์การบริหารส่วนตำบลบ้านกร่าง ซึ่งจะได้รับการพัฒนาเป็นรูปแบบการดำเนินงานบริการวิชาการ  
ในพื้นที่เขตเมืองและชานเมืองตามประเด็นความต้องการของชุมชน และมีแนวโน้มสู่การให้บริการวิชาการที่ครอบคลุมพื้นที่ให้บริการทั้งในจังหวัดพิษณุโลกและสุโขทัยต่อไปในอนาคต โดยดึงศักยภาพและจุดเด่นของคณะ สาขาวิชา ภายในมหาวิทยาลัยบูรณาการร่วมกับหน่วยงานภายนอก เพื่อทำประโยชน์ให้กับท้องถิ่น

**ขั้นตอนการดำเนินงานโครงการบริการวิชาการ**

องค์กรปกครองส่วนท้องถิ่นและสถาบันวิจัยและพัฒนา ร่วมค้นหาประเด็นในการบริการวิชาการแก่สังคม

สถาบันวิจัยและพัฒนาจัดทำกรอบการบริการวิชาการแก่สังคม เพื่อประกาศรับข้อเสนอโครงการ

หน่วยงานภายในมหาวิทยาลัยบูรณาการองค์ความรู้ เพื่อจัดทำโครงการบริการวิชาการแก่สังคม

องค์กรปกครองส่วนท้องถิ่นและสถาบันวิจัยและพัฒนาร่วมพิจารณาโครงการบริการวิชาการที่ตรงกับความต้องการของพื้นที่

ไม่ผ่านการพิจารณา ผ่านการพิจารณา

บูรณาการกับการการเรียนการสอน/การวิจัย

ประเมินผลการให้บริการวิชาการแก่สังคม/พัฒนาสู่การเป็นแหล่งเรียนรู้/การต่อยอดเชิงพาณิชย์

การให้บริการวิชาการตามคำร้องขอของชุมชน/

การให้บริการวิชาการแก่สังคมแบบมีค่าตอบแทนหรือแบบให้เปล่า

ฐานข้อมูลความเชี่ยวชาญการบริการวิชาการสู่สังคม

ถ่ายทอดองค์ความรู้สู่งานจัดการผลผลิต

ดำเนินโครงการบริการวิชาการตามแผน

สรุปผล/ถอดบทเรียนการให้บริการวิชาการ

**แผนยุทธศาสตร์การบริการวิชาการ ระยะ 4 ปี (พ.ศ.2562 - 2565)**

**ของสถาบันวิจัยและพัฒนา**

**มหาวิทยาลัยราชภัฏพิบูลสงคราม**

|  |  |  |  |
| --- | --- | --- | --- |
| **แผนยุทธศาสตร์การบริการวิชาการระยะ 4 ปี (พ.ศ.2562-2565) ของสถาบันวิจัยและพัฒนา** | | | |
| **โดยสถาบันวิจัยและพัฒนา มหาวิทยาลัยราชภัฏพิบูลสงคราม** | | | |
| **กลยุทธ์แผนบริการวิชาการ** | **เป้าหมาย** | **ตัวชี้วัด** | **แนวทางการดำเนินงาน** |
| 1. **การพัฒนาการบริการวิชาการที่ตอบสนองความต้องการของชุมชนใน 4 มิติ ได้แก่  - ด้านทรัพยากรธรรมชาติและสิ่งแวดล้อม - ด้านเศรษฐกิจและการสร้างรายได้ - ด้านการศึกษาและการส่งเสริมการเรียนรู้ - ด้านการส่งเสริมคุณภาพชีวิตคนทุกช่วงวัย**  (สอดคล้องกับยุทธศาสตร์ที่ 1 ของสถาบันวิจัย พัฒนาระบบบริหารจัดการงานวิจัยและบริการวิชาการที่ก่อให้เกิดผลต่อการแก้ไขและตอบสนองต่อความต้องการในระดับท้องถิ่นและระดับประเทศ : กลยุทธ์ที่ 1) | มีชุมชนต้นแบบแห่งการเรียนรู้ของท้องถิ่น | 1. มีชุมชนต้นแบบด้านการจัดการทรัพยากรธรรมชาติและสิ่งแวดล้อม (การแปรรูปขยะชีวภาพ) อย่างน้อย 2 พื้นที่  2. มีชุมชนต้นแบบด้านเศรษฐกิจและการส่งเสริมรายได้) อย่างน้อย 2 พื้นที่ | มิติที่ 1 ด้านทรัพยากรธรรมชาติและสิ่งแวดล้อม มีแผนปฏิบัติการที่จะดำเนินการภายใน 1 ปี และมีขั้นตอนการดำเนินงานดังนี้ 1. สำรวจความต้องการของชุมชนเพื่อพัฒนาเป็นชุมชนต้นแบบ 2. เลือกชุมชนที่มีศักยภาพ และสร้างเครือข่ายหน่วยงานในพื้นที่และหน่วยงานที่เกี่ยวข้องโดยชุมชนมีส่วนร่วมในการดำเนินงานตั้งแต่ต้นทาง 3. สำรวจชนิดและประมาณของขยะ ที่มีศักยภาพในการนำไปใช้ประโยชน์ 4. ศึกษาความเป็นไปได้ในการนำขยะไปใช้ประโยชน์แบบมีส่วนร่วม 5. มีโครงการบริการวิชาการที่บูรณาการกับการวิจัยและการเรียนการสอน ส่งเสริมการจัดการขยะในชุมชน โดยชุมชน เพื่อชุมชน 6. จัดทำนโยบายสาธารณะด้านการจัดการขยะในชุมชน 7. จัดทำโครงการบริการวิชาการโดยใช้องค์ความรู้จากศักยภาพบุคลากรในมหาวิทยาลัยในรูปแบบของที่ปรึกษา การถ่ายทอดองค์ความรู้ด้านการนำขยะไปใช้ประโยชน์/การจัดการขยะในชุมชน 8. ประเมินความสำเร็จของโครงการ |
| **กลยุทธ์แผนบริการวิชาการ** | **เป้าหมาย** | **ตัวชี้วัด** | **แนวทางการดำเนินงาน** |
|  |  |  | มิติที่ 2 ด้านเศรษฐกิจและการส่งเสริมรายได้1. สร้างชุมชนต้นแบบจากการบูรณาการทรัพยากรท้องถิ่นกับ Innovation เพื่อการสร้างรายได้อย่างมั่นคง มั่งคั่ง ยั่งยืน |
| มิติที่ 3 ด้านการศึกษาและการส่งเสริมการเรียนรู้1. ด้านการศึกษา - การพัฒนาหลักสูตรการเรียนการ การวัดและการประเมินผล |
| มิติที่ 4 ด้านการส่งเสริมคุณภาพชีวิตประชากรทุกช่วงวัย  1. กลุ่มเด็กเล็กอายุ 0-5 ปี ⇨ ส่งเสริมการมีพัฒนาการสมวัย  2. กลุ่มเด็กโตและวัยรุ่น อายุ 6 - 24 ปี ⇨ ส่งเสริมการเรียนรู้และทักษะชีวิตในศตวรรษที่ 21  3. กลุ่มผู้ใหญ่อายุ 25 - 59 ปี ⇨ ส่งเสริมพัฒนาทักษะและสมรรถนะของมนุษย์เพื่อให้เกิดคุณภาพชีวิตที่ดี  4. กลุ่มผู้สูงอายุ 60 ปี ขึ้นไป ⇨ เสริมสร้างทักษะการเรียนรู้ตลอดชีวิต |
| **กลยุทธ์แผนบริการวิชาการ** | **เป้าหมาย** | **ตัวชี้วัด** | **แนวทางการดำเนินงาน** |
| **2. การยกระดับโครงการบริการวิชาการโดยใช้แนวทางตามพระราชดำริ** (สอดคล้องกับแผนยุทธศาสตร์การพัฒนามหาวิทยาลัยราชภัฏพิบูลสงคราม (พ.ศ.2559-2564) ยุทธศาสตร์ที่ 2 ปฏิรูปการวิจัยและการบริการวิชาการของมหาวิทยาลัยโดยใช้แนวทางตามพระราชดำริ) | ชุมชนสามารถพึ่งพาตนเองได้ | 1. จำนวนบุคลากรที่ต้องการพัฒนา  2. พื้นที่ชุมชนในการจัดการเรียนรู้  3. จำนวนห้องปฏิบัติการทางสังคม  4. จำนวนนวัตกรรมท้องถิ่น  5. จำนวนแหล่งท่องเที่ยวการเรียนรู้ตามแนวทางพระราชดำริ | 1. น้อมนำแนวพระราชดำริมาประยุกต์ใช้ร่วมกับการบริการวิชาการ  2. มีการใช้กระบวนการยกระดับโครงการบริการวิชาการโดยใช้การวิจัยเชิงพื้นที่  3. ส่งเสริมให้เกิดหน่วยบริหารจัดงานงานวิจัยในระดับคณะ หรือเทียบเท่า (Research Management Unit)  4. ใช้กระบวนการ Social lab ในการส่งเสริมกระบวนการมีส่วนร่วมของชุมชน เพื่อค้นหาและวิเคราะห์ชุมชน เพื่อให้สามารถแก้ไขปัญหาของชุมชนได้ตามความต้องการ  5. บูรณาการโครงการพระราชดำริเข้ากับการจัดการเรียนการสอน งานวิจัย และบริการวิชาการ  6. สร้างเครือข่ายความร่วมมือ |
| **กลยุทธ์แผนบริการวิชาการ** | **เป้าหมาย** | **ตัวชี้วัด** | **แนวทางการดำเนินงาน** |
| **3. การพัฒนาระบบฐานข้อมูลงานบริการวิชาการ** (สอดคล้องกับยุทธศาสตร์ที่ 1 ของสถาบันวิจัย พัฒนาระบบบริหารจัดการงานวิจัยและบริการวิชาการที่ก่อให้เกิดผลต่อการแก้ไขและตอบสนองต่อความต้องการในระดับท้องถิ่นและระดับประเทศ : กลยุทธ์ที่ 1.2) | มีระบบสารสนเทศงานบริการวิชาการที่สามารถนำไปใช้ในการพัฒนางานบริการวิชาการอย่างเป็นระบบ | 1. มีฐานข้อมูลที่เชี่อมโยงกับความต้องการของท้องถิ่นและระดับประเทศที่เป็นปัจจุบัน  2. มีฐานข้อมูลศักยภาพและความเชี่ยวชาญด้านการบริการวิชาการของบุคลากรในมรพส. | 1. จัดทำฐานข้อมูลงานบริการวิชาการ โดยมีแนวทางการดำเนินงานดังนี้  1.1 วิเคราะห์ข้อมูลความต้องการของท้องถิ่น  1.2 วิเคราะห์สังเคราะห์ฐานข้อมูลท้องถิ่นและข้อมูลพื้นฐานระดับประเทศ  1.3 เชื่อมโยงข้อมูลและจัดทำระบบสารสนเทศที่ครบถ้วนและเป็นปัจจุบัน  1.4 ประเมินระบบสารสนเทศโดยผู้มีส่วนได้ส่วนเสีย เพื่อนำมาปรับปรุงและพัฒนา  2. การจัดทำฐานข้อมูลศักยภาพและความเชี่ยวชาญด้านบริการวิชาการของบุคลากรในมหาวิทยาลัย  3. สร้างระบบสารสนเทศการให้บริการวิชาการในเชิงพื้นที่ ภูมิสารสนเทศ (GIS)  4. สร้างฐานข้อมูลด้านเครือข่ายการให้บริการวิชาการระหว่างหน่วยงานทั้งภายในและภายนอก มหาวิทยาลัย  5. รวบรวมระบบฐานข้อมูลแหล่งให้ทุนในการดำเนินงานบริการวิชาการ ทั้งภายในและภายนอกมหาวิทยาลัย  6. โครงการสร้างระบบฐานข้อมูลแสดงผลการให้บริการวิชาการที่ผ่านมา และจัดทำสถิติ  7. มีระบบสารสนเทศที่เข้าถึงได้ง่าย ค้นหาข้อมูลได้ง่าย หรือการสร้างสื่อในรูปแบบที่เข้าใจได้ง่าย เช่น อนิเมชั่น |
| **กลยุทธ์แผนบริการวิชาการ** | **เป้าหมาย** | **ตัวชี้วัด** | **แนวทางการดำเนินงาน** |
| **4. การพัฒนาระบบการบริหารบริการวิชาการ**  (สอดคล้องกับยุทธศาสตร์ที่ 1 ของสถาบันวิจัย พัฒนาระบบบริหารจัดการงานวิจัยและบริการวิชาการที่ก่อให้เกิดผลต่อการแก้ไขและตอบสนองต่อความต้องการในระดับท้องถิ่นและระดับประเทศ : กลยุทธ์ที่ 1) | ยกระดับการบริหารจัดการงานบริการวิชาการให้มีประสิทธิภาพ | 1. มีพื้นที่สำหรับโครงการ Social lab อย่างน้อยปีละ 1 พื้นที่  2. มีการให้ทุนสนับสนุนการบริการวิชาการ อย่างน้อย ปีละ ....  3. การประเมินผลกระทบจากการบริการวิชาการ ร้อยละ ...... | 1. ใช้โครงการ Social lab เป็นต้นทางในการดำเนินงานบริการวิชาการเชิงพื้นที่  2. สร้างเครือข่ายความร่วมมือกับภาคเอกชน ชุมชน และภาครัฐ  3. บูรณาการงานวิจัยควบคู่กับการบริการวิชาการ  4. สร้างกระบวนการมีส่วนร่วมของภาคีที่เกี่ยวข้องตั้งแต่ต้นทางจนถึงปลายทาง  5. มีระบบและกลไกการพิจารณากลั่นกรองโครงการ  6. มีระบบและกลไกการติดตามหนุนเสริม เป็นกระบวนการปลุกเร้าเสริมพลัง (Empowerment) แก่นักวิชาการที่ดำเนินงานโครงการวิจัยและโครงการบริการวิชาการแก่สังคม  7. มีระบบแกละกลไกการจัดการความรู้ มีกระบวนการจัดการความรู้ร่วมกันทุกระยะของการขับเคลื่อน ตั้งแต่ระยะต้นน้ำ กลางน้ำ ปลายน้ำ  8. มีระบบและกลไกการสื่อสารสร้างพลัง มีกระบวนการสร้างระบบและกลไกของการเผยแพร่ กระบวนการเรียนรู้คู่บริการต่อสาธารณะในรูปแบบที่หลากหลาย  9. มีระบบและกลไกการบริหารโครงการและงบประมาณ มีกระบวนการสร้างการมีส่วนร่วมระหว่างมหาวิทยาลัยและคณะหน่วยงาน |
|  |  |  |  |